Елімізде көктемгі әскерге шақыру науқаны тоқтатылды
"Елімізде көктемгі әскерге шақыру науқаны тоқтатылды" | "https://abai.kz/post/108480"
TITLE: Елімізде көктемгі әскерге шақыру науқаны тоқтатылды
URL: https://abai.kz/post/108480
META: "Елімізде көктемгі әскерге шақыру науқаны тоқтатылды" | "https://abai.kz/post/108480"
DATE: 25.03.2020
AUTHOR(s): Abai.kz
TOTAL WORDS: 110
TEXT: 24 наурызда Қазақстан ақпарат және қоғамдық келісім министрі Дәурен Абаев брифингте елде көктемгі әскерге шақыру тоқтатылғанын мәлімдеді. Дегенмен Қазақстанның қорғаныс министрлігі көктемгі әскерге шақыру науқаны жүріп жатқаны туралы мәліметті сайтында жариялады. Онда көктемгі науқан маусым айына дейін жалғасатыны айтылған. Қазақстанда жастарды әскер қатарына қабылдау 6 наурызда басталған. Қорғаныс министрлігі осы уақытқа дейін әскерге қанша адам қабылданғанын хабарламады. Күзгі науқан қыркүйекте басталып, желтоқсанда аяқталады. 24 наурыздағы дерек бойынша, Қазақстанда коронавирус жұққандар саны 72 адамға жетті. Карантинге өткен Нұр-Сұлтан мен Алматыдан бөлек, Қарағанды қаласы және Алматы облысы Қарасай ауданында, Ақтөбе облысында және Шымкент қаласында, Жамбыл және Солтүстік Қазақстан облыстарында коронавирус табылды. Қазақстан 16 наурыздан бастап вирусқа байланысты төтенше жағдай режиміне көшкен. Abai.kz
